**RETNINGSLINJER FOR OPPTAK AV NYE MEDLEMMER I NESO**

Disse retningslinjene er utfyllende til vedtektenes rammer for krav til medlemmer.

1. **Konkurs**

Søknad om medlemskap fra personer som tidligere har innehatt topplederverv i firma som har gått konkurs, kan ikke tas opp som medlem før bobehandlingen er avsluttet. Det må heller ikke være avdekket straffbare forhold under bobehandlingen som kan relateres til søkeren.

1. **Uttalelse fra andre medlemmer**

Før søknaden behandles, skal medlemsbedrifter innenfor samme hovedmarkedsområde få anledning til å uttale seg om søknaden. Evt. mottatte uttalelser skal tas med i styrets vurdering av søknaden.

1. **Konkurrerende organisasjoner**

Dersom søker allerede er medlem i en konkurrerende organisasjon, kan han likevel bli medlem i NESO.

1. **Vedlegg til søknad om medlemskap**
   * Firmaattest
   * Revisorbekreftet regnskap for de to siste år
   * Kopi av sentral eller lokal godkjenning. Alternativt dokumentasjon på at kravene til offentlig godkjenning oppfylles.
   * Oversikt over hvilke prosjekter bedriften har gjennomført de 3 siste år samt bedriftens rolle i prosjektet
   * Organisasjonsplan
   * Signert «Egenerklæring seriøsitet i byggebransjen»
2. **Omdømme**

Styret kan foreta en skjønnsmessig vurdering av søkerens omdømme. Her kan blant annet søkerens forhold til flg. vektlegges:

* myndighetene
* andre aktører i markedet
* kunder
* samarbeidspartnere
* medarbeidere/personalpolitikk

1. **Geografisk tilhørighet i Nord – Norge eller Nord-Trøndelag**

Søkeren skal være lokalisert i den kommune hvor foretaket har registrert forretningsadresse eventuelt registrert underenhet i Brønnøysundregistrene. Forretningsadressen (hovedkontor) eller underenhet må geografisk være i Nord – Norge eller Nord-Trøndelag.

1. **«Smale forretningsområder**

«Smale forretningsområder» og tekniske entreprenører: Nåværende praksis videreføres. Dersom andelen slike bedrifter overstiger 30 % av medlemsmassen, tas dette opp til ny vurdering.

1. **Saksbehandling**

Administrasjonen får fullmakt til å avgjøre søknader der søker oppfyller kriteriene for medlemskap og der det ikke er komme innvendinger fra andre medlemmer.

...................................